Tor-verkon huumekaupasta ja huumejournalismista Aarno Malinin kanssa

Juuso Pekkisen haastateltavana on toimittaja ja bloggaaja Aarno Malin. Malin on journalistina paneutunut mm. Tor-verkossa tapahtuvaan huumekauppaan. Ääneen ovat jutuissa päässeet huumekauppiaat ja kauppapaikkoina käytettyjen sivustojen ylläpitäjät. Jaksossa käydään läpi Tor-verkon huumemarkkinoiden historiaa ja keskustellaan huumejournalismista. Muita puheenaiheita ovat lääkekannabis, julkinen huumepuhe ja Tor-verkon ehkä kaikkein kamalimmat sisällöt. Kohtaamisia syvässä päässä. Juuso Pekkinen etsii suurempaa ymmärrystä ympäröivästä todellisuudesta. Hydraatiota intohimoiseen tiedonjanoon maanantaisin ja torstaisin kello kymmenestä yhteentoista.